b'\n_START_ARTICLE_\nDimitrie A. Sturdza\n_START_SECTION_\nVia\xc8\x9ba\n_START_PARAGRAPH_\nEducat la Academia Mih\xc4\x83ilean\xc4\x83, \xc8\x99i-a continuat studiile \xc3\xaen Germania, unde a luat parte la mi\xc8\x99c\xc4\x83rile politice ale vremii. Ulterior, a devenit secretar particular al lui Alexandru Ioan Cuza. Dup\xc4\x83 aceea, s-a \xc3\xaentors \xc3\xaempotriva lui Cuza, devenind membru \xc3\xaen guvernul liberal al lui Ion Br\xc4\x83tianu._NEWLINE_\xc3\x8en 1899 a fost ales lider al partidului ca succesor al lui Ion Br\xc4\x83tianu. \xc3\x8en aceast\xc4\x83 calitate a fost ales de patru ori prim-ministru. De\xc8\x99i un om cu mare capacitate de munc\xc4\x83, era reprezentantul al celui mai str\xc3\xa2mt na\xc8\x9bionalism \xc8\x99i dispre\xc8\x9buia tot ce era "str\xc4\x83in", f\xc4\x83c\xc3\xa2nd astfel foarte mult pentru a \xc3\xaent\xc3\xa2rzia dezvoltarea politic\xc4\x83 \xc8\x99i industrial\xc4\x83 a \xc8\x9b\xc4\x83rii sale._NEWLINE_A fost numit secretar permanent al Academiei Rom\xc3\xa2ne, devenind o autoritate recunoscut\xc4\x83 \xc3\xaen numismatica rom\xc3\xa2neasc\xc4\x83. Ca secretar al academiei, a asistat publicarea colec\xc8\x9biilor de documente istorice f\xc4\x83cute de Constantin Hurmuzachi (30 de volume, Bucure\xc8\x99ti, 1876 - 1897), precum \xc8\x99i alte acte \xc8\x99i documente \xc3\xaen afar\xc4\x83 de pamflete politice minore._NEWLINE_\xc3\x8en 1907, \xc3\xaen timpul ultimei guvern\xc4\x83ri a lui Dimitrie A. Sturdza, I.I.C. Br\xc4\x83tianu, ministru de interne, \xc8\x99i generalul Alexandru Averescu, ministru de r\xc4\x83zboi, au condus ac\xc8\x9biunea de reprimare a \xc8\x9b\xc4\x83ranilor r\xc4\x83scula\xc8\x9bi._NEWLINE_A murit \xc3\xaentr-un spital de boli mintale, fiind suferind \xc8\x99i \xc3\xaen perioada c\xc3\xa2t a fost prim-ministru.'